pythainlp/thai_wikipedia_clean_20230101 huggingface dataset:
การขาดดุลการค้าหมายความว่า ปริมาณการบริโภคภายในประเทศมีมูลค่ามากกว่าปริมาณสินค้าที่ตนเองผลิตได้ (ในอีกนัยหนึ่งก็คือการใช้จ่ายเกินตัว) จนทำให้ต้องมีการกู้ยืมเงินจากต่างประเทศ ส่งผลให้ระดับการขาดดุลการค้าและการขาดดุลงบประมาณของกรีซเพิ่มขึ้นอย่างมาก จากระดับที่ต่ำกว่าร้อยละ 5 ของผลิตภัณฑ์มวลรวมภายในประเทศ (จีดีพี) ในปี พ.ศ. 2542 สู่ระดับสูงสุดที่ประมาณร้อยละ 15 ของจีดีพี ในปี พ.ศ. 2551 - 2552 อีกแรงขับเคลื่อนหนึ่งที่อาจเป็นไปได้ในการช่วยให้กระแสเงินทุนไหลเข้ากรีซก็คือ สถานะการเป็นสมาชิกภาพของสหภาพยุโรป ซึ่งช่วยลดอัตราผลตอบแทนพันธบัตรรัฐบาลในช่วง พ.ศ. 2541 - 2550 (หมายความว่ากรีซสามารถกู้ยืมเงินได้โดยจ่ายผลตอบแทนหรือดอกเบี้ยในระดับที่ต่ำกว่าเดิม) กล่าวอีกนัยหนึ่งคือ เมื่อมองกรีซในฐานะประเทศเดี่ยวแล้ว กรีซจะมีความเสี่ยงในการผิดนัดชำระหนี้สูงกว่าการมองกรีซในฐานะประเทศสมาชิกสหภาพยุโรป ซึ่งเท่ากับเป็นการบอกใบ้ให้นักลงทุนรู้สึกว่าสหภาพยุโรปจะนำมาตรฐานทางการเงินของตนมาใช้กับกรีซ และจะช่วยสนับสนุนกรีซในยามที่ประสบกับปัญหาทางเศรษฐกิจ
ภาวะเศรษฐกิจถดถอยครั้งใหญ่ในสหรัฐอเมริกาช่วง พ.ศ. 2550 - 2552 ส่งผลกระทบมายังยุโรป ทำให้กระแสเงินทุนจากประเทศเศรษฐกิจขนาดใหญ่ในยุโรปไปยังประเทศเศรษฐกิจขนาดรองเริ่มลดลง และรายงานในปี พ.ศ. 2552 เกี่ยวกับนโยบายการคลังที่ผิดพลาดและการจงใจบิดเบือนข้อมูลของรัฐบาล ส่งผลให้ต้นทุนในการกู้ยืมเพิ่มสูงขึ้น ซึ่งหมายความว่ากรีซไม่สามารถกู้ยืมเงินเพื่อนำมาชดเชยภาวะการขาดดุลทางการค้าและการขาดดุลงบประมาณได้อีกต่อไป
ประเทศที่เผชิญกับ "การหยุดชะงัก" ในการลงทุนภาคเอกชนและภาระหนี้ที่สูงมักจะทำให้ค่าเงินอ่อนลง (เช่น เงินเฟ้อ) ส่งผลให้เป็นการส่งเสริมการลงทุนและจ่ายชำระหนี้คืนในสกุลเงินที่ถูกกว่า แต่นี่ไม่ใช่ตัวเลือกของกรีซในขณะที่อยู่ในกลุ่มสหภาพยุโรป ค่าจ้างในประเทศลดลงเกือบร้อยละ 20 จากช่วงกลางปี พ.ศ. 2553 - 2557 ในรูปแบบของภาวะเงินฝืดแทนที่จะกลายเป็นการแข่งขันที่มากขึ้น ส่งผลให้รายได้หรือจีดีพีถูกลดความสำคัญลง ยังทำให้เกิดภาวะเศรษฐกิจถดถอยอย่างรุนแรงและการเพิ่มขึ้นอย่างมีนัยสำคัญของอัตราส่วนหนี้สินต่อจีดีพี อัตราการว่างงานได้เพิ่มขึ้นเป็นร้อยละ 25 จากระดับเดิมที่ต่ำกว่าร้อยละ 10 ในปี พ.ศ. 2546 อย่างไรก็ตามการตัดลดงบประมาณภาครัฐที่สำคัญได้บรรลุผล ทำให้รัฐบาลกรีกเกินดุลงบประมาณหลัก นั่นคือรัฐบาลสามารถเก็บรายได้ได้มากกว่ารายจ่ายที่จ่ายออกไปโดยไม่รวมดอกเบี้ย
ชาวม้ง
โฟนส์ ฟัน วิสเซิน
เคราร์ดึส ยาโกบึส อัลโฟนซึส "โฟนส์" ฟัน วิสเซิน (; 21 มีนาคม พ.ศ. 2476 – 7 กรกฎาคม พ.ศ. 2558) เป็นอดีตนักฟุตบอลชาวดัตช์ ผู้ที่เคยเล่นให้กับเปเอสเฟ ไอนด์โฮเฟิน และฟุตบอลทีมชาติเนเธอร์แลนด์ ในตำแหน่งกองกลาง เขาถูกพบเป็นศพในวันที่ 7 กรกฎาคม พ.ศ. 2558
ตแชสวัฟ มีวอช
ตแชสวัฟ มีวอช (, ; 30 มิถุนายน ค.ศ. 1911 – 14 สิงหาคม ค.ศ. 2004) เป็นนักเขียนและกวีชาวโปแลนด์
ตแชสวัฟ มีวอชเกิดที่หมู่บ้านแชแตย์นีแย (ปัจจุบันอยู่ในลิทัวเนีย) เมื่อปี ค.ศ. 1911 มีน้องชายชื่อ อันดแชย์ มีวอช (Andrzej Miłosz) ซึ่งต่อมาทำงานเป็นนักหนังสือพิมพ์ ช่วงสงครามโลกครั้งที่หนึ่ง ครอบครัวของมีวอชอาศัยอยู่ในรัสเซีย และย้ายไปอยู่ที่วิลนีอัส มีวอชเรียนจนจบมหาวิทยาลัยและเริ่มออกผลงานหลายอย่าง เมื่อเกิดสงครามโลกครั้งที่สอง เขาได้เข้าร่วมกับขบวนการต่อต้านนาซี หลังสงครามสิ้นสุด มีวอชทำงานเป็นทูตโปแลนด์ประจำสหรัฐและฝรั่งเศส แต่ต่อมาในปี ค.ศ. 1951 เขาขอลี้ภัยในฝรั่งเศสและหันไปสนับสนุนค่ายตะวันตกแทน สองปีต่อมา เขาออกหนังสือสารคดี "The Captive Mind" ซึ่งได้รับผลตอบรับเป็นอย่างดี
ปี ค.ศ. 1960 มีวอชย้ายไปอยู่ที่สหรัฐ และทำงานเป็นศาสตราจารย์ด้านกลุ่มภาษาสลาวิกที่มหาวิทยาลัยแคลิฟอร์เนีย เบิร์กลีย์ ต่อมาในปี ค.ศ. 1978 เขาได้รับรางวัลนอยชตัดท์ (Neustadt International Prize for Literature) และในปี ค.ศ. 1980 มีวอชก็ได้รับรางวัลโนเบลสาขาวรรณกรรม
ตแชสวัฟ มีวอชเสียชีวิตที่เมืองกรากุฟ ประเทศโปแลนด์ เมื่อปี ค.ศ. 2004
ฟิลลิพ มิสเฟ็ลเดอร์
ฟิลลิพ มิสเฟ็ลเดอร์ (; 25 สิงหาคม พ.ศ. 2522 – 13 กรกฎาคม พ.ศ. 2558) เป็นนักการเมืองชาวเยอรมัน และสมาชิกของบุนเดิสทาค เขาเสียชีวิตกะทันหันเมื่อวันที่ 13 กรกฎาคม พ.ศ. 2558 ด้วยอาการสิ่งหลุดอุดหลอดเลือดของปอด
เพนตาควาร์ก
เพนตาควาร์ก  เป็นอนุภาคมูลฐานสมมติ ประกอบไปด้วยควาร์ก 4 ตัวและปฏิควาร์กอีก 1 ตัว ซึ่งทำพันธะด้วยกัน เพนตาควาร์กมีจำนวนแบริออนเท่ากับ + และปฏิควาร์กเท่ากับ − ทำให้มีจำนวนแบรีออนรวมเท่ากับ 1 ดังนั้นมันจึงถูกจัดให้เป็นแบริออนประหลาด ชื่อ เพนตาควาร์ก ถูกตั้งโดย แฮร์รี เจ. ลิปคิน
ในวันที่ 13 กรกฎาคม พ.ศ. 2558 ทีมงานของเครื่องชนอนุภาคขนาดใหญ่ ประกาศการค้นพบเพนตาควาร์ก จากการสลายตัวของบอตทอมแลมป์ดาแบริออน (Λ) ผลลัพธ์ยังไม่ถูกตรวจสอบจากวิชาชีพเดียวกัน (peer review)
พลโท เทพพงศ์ ทิพยจันทร์
สาธารณรัฐเนโกรส
สาธารณรัฐเนโกรส (; ฮิลิไกนอน: ) เป็นสาธารณรัฐอายุสั้น และต่อมาเป็นเขตการบริหารที่คงอยู่ในฟิลิปปินส์ภายใต้การปกครองของสเปนและสหรัฐอเมริกา ชื่อของสาธารณรัฐนี้มาจากชื่อเกาะที่เป็นที่ตั้งคือเกาะเนโกรส
ระหว่างวันที่ 3-6 พฤศจิกายน พ.ศ. 2441 ประชาชนในเนโกรสได้ก่อการปฏิวัติต่อต้านการปกครองของสเปนที่ปกครองโดยนายพลอิซิโดร เด กัสโตร ชาวสเปนได้ยอมแพ้หลังจากที่เห็นกองกำลังติดอาวุธจำนวนมากเข้ามาในเมืองบาโกโลด กองกำลังปฏิวัตินำโดยควน อาราเนตา จากบาโก และอานิเซโต ลักซอน จากตาลิไซ ได้ใช้อาวุธปลอมทั้งปืนไรเฟิลที่ทำจากทางปาล์มและปืนใหญ่ทำจากกระบอกไม้ใหญ่ทาสีดำ ตอนบ่ายของวันที่ 6 พฤศจิกายน พ.ศ. 2441 นายพลกัสโตรได้ลงนามในข้อตกลงยอมจำนนสิ้นสุดการปกครองแบบอาณานิคมของสเปนในเนโกรสตะวันตก
ในวันที่ 27 พฤศจิกายน พ.ศ. 2441 สภาผู้แทนราษฎร  ซึ่งเป็นสภาเดี่ยวได้ประกาศจัดตั้ง "สาธารณรัฐเขตเนโกรส"  สภาผู้แทนราษฎรทำหน้าที่เป็นสภาร่างรัฐธรรมนูญด้วย
เมื่อกองทัพสหรัฐอเมริกามาถึง ประธานาธิบดีอานิเซโต ลักซอน ได้ชักธงสหรัฐและยอมรับให้กองทัพขึ้นเกาะอย่างเป็นมิตร แม้จะมีการประท้วงจากเนโกรสโอริเอนตัลในช่วงแรก สาธารณรัฐได้เข้าเป็นรัฐในอารักขาของสหรัฐอเมริกา เมื่อวันที่ 30 เมษายน พ.ศ. 2442 โดยเป็นรัฐแยกต่างหากจากส่วนอื่น ๆ ของฟิลิปปินส์ และในวันรุ่งขึ้นได้ผ่านร่างรัฐธรรมนูญ ต่อมา ในวันที่ 22 กรกฎาคม พ.ศ. 2442 ได้เปลี่ยนชื่อเป็น "สาธารณรัฐเนโกรส" แต่ในวันที่ 30 เมษายน พ.ศ. 2444 สาธารณรัฐนี้ได้สลายตัวและผนวกเข้ากับฟิลิปปินส์โดยสหรัฐอเมริกา จนกระทั่งถูกญี่ปุ่นยึดครองระหว่างสงครามโลกครั้งที่สอง
ฟุตซอลผู้พิการทางสมองชิงแชมป์โลก
การแข่งขันฟุตซอลผู้พิการทางสมองชิงแชมป์โลก  เป็นการแข่งขันฟุตซอลของผู้พิการทางสมองระหว่างประเทศที่ยิ่งใหญ่ที่สุด ภายใต้การควบคุมของคณะกรรมการกีฬาผู้พิการทางสมองสากล จัดขึ้นทุกๆ 4 ปี จัดขึ้นเป็นครั้งแรกในปี ค.ศ. 1996
บินยามินะ กิวอัดอะดะ
บินยามินะ กิวอัดดะ  เป็นเมืองในเขตไฮฟาของอิสราเอล  เมืองนี้เกิดจากการรวมกันระหว่างเทศบาลสองแห่งใน ค.ศ. 2003 คือ บินยามินะและกิวอัดอะดะ ข้อมูลจาก Israel Central Bureau of Statistics (CBS) รายงานจำนวนประชากร ณ สิ้น ค.ศ. 2009 ไว้ที่ 12,000 คน ก่อนการรวมกันจำนวนประชากรของบินยามินะคือ 6,600 คน
ซักซาแกนแจชึน-กอชแล
ซักซาแกนแจชึน-กอชแล  ก่อนหน้านี้รู้จักกันในชื่อ มอสตอสตัล-อาซอตือ แกนแจชึน-กอชแล เป็นทีมวอลเลย์บอลมืออาชีพในเมืองแกนแจชึน-กอชแล โดยทีมนี้เข้าแข่งขันในปลุสลีกา
มณฑลบุมทัง
มณฑลบุมทัง  เป็นหนึ่งใน 20 มณฑล ของประเทศภูฏาน มีพื้นที่รวมทั้งหมด 2,990 กม.2 และเมื่อปี ค.ศ. 2005 มีประชากรทั้งหมด 21,700 คน มีเมืองหลวงคือจาการ์
ราชอาณาจักรเซดัง
ราชอาณาจักรเซดัง (Kingdom of Sedang; ภาษาฝรั่งเศส: Royaume des Sedangs) เป็นเขตการปกครองที่ก่อตั้งขึ้นชั่วคราวในพุทธศตวรรษที่ 24 โดยนักผจญภัยชาวฝรั่งเศส ชาร์เลิส-มารี ดาวิด เดอ แมเรนาในดินแดนที่ปัจจุบันคือประเทศเวียดนาม
แมเรนาเคยเป็นเจ้าหน้าที่ของรัฐบาลฝรั่งเศสมาก่อนและมีประวัติน่าสงสัยว่าเคยเกี่ยวข้องกับการทุจริตได้เป็นเจ้าของที่ดินเพาะปลูกใน พ.ศ. 2431 ในอินโดจีนฝรั่งเศส ในระยะที่กษัตริย์สยามได้กล่าวอ้างสิทธิในดินแดนดังกล่าวกับฝรั่งเศส แมเรนาได้เดินทางเข้าไปยังดินแดนตอนในเพื่อไปเจรจากับหัวหน้าเผ่าท้องถิ่นต่างๆ เมื่อเขาไปถึงได้เจรจากับหัวหน้าเผ่าเพื่อจัดตั้งราชอาณาจักรภายใต้การปกครองของเขา โดยเขากล่าวอ้างว่าเผ่าเหล่านี้ไม่เคยส่งบรรณาการให้อันนัมและมีสิทธิที่จะเป็นเอกราช ราชอาณาจักรเซดังที่เขาตั้งชื่อนี้ประกอบด้วยเผ่าบะห์นาร์ เผ่าเรเงา และเผ่าเซดัง เขาได้รับเลือกให้เป็นกษัตริย์จากเผ่าเหล่านี้ ตั้งเมืองหลวงที่กนกุงหรือเปเลย อักนาที่แปลว่าเมืองใหญ่ เมื่อวันที่ 3 มิถุนายน พ.ศ. 2431
จากนั้น เขาได้ติดต่อไปยังสาธารณรัฐฝรั่งเศสที่สามเพื่อยกราชอาณาจักรนี้ให้แลกกับสิทธิผูกขาดทางการค้า และยังกล่าวว่าปรัสเซียสนใจดินแดนของเขาถ้าฝรั่งเศสไม่สนใจ เมื่อรัฐบาลฝรั่งเศสไม่ตอบสนอง เขาจึงไปติดต่ออังกฤษในฮ่องกง ต่อมาเขาเดินทางไปเบลเยียม ซึ่งใน พ.ศ. 2432 มีนักการเงินสนับสนุนเงินและอาวุธแก่เขาแลกกับสิทธิในการทำเหมืองแร่ในราชอาณาจักร การเดินทางกลับสู่ราชอาณาจักรเซดังของแมเรนาถูกขัดขวางโดยกองทัพเรือฝรั่งเศสที่ปิดล้อมท่าเรือของเวียดนาม และอาวุธของเขาถูกยึดที่สิงคโปร์
ราชอาณาจักรเซดังสิ้นสุดลงเมื่อแมเรนาเสียชีวิตลง แมเรนาได้เปลี่ยนมานับถือศาสนาอิสลามและมีภรรยาเป็นหญิงชาวพื้นเมืองหลายคน เขาเสียชีวิตอย่างมีเงื่อนงำเมื่อ 11 พฤศจิกายน พ.ศ. 2433 ที่มลายา ซึ่งมีทั้งที่กล่าวว่าเขาเสียชีวิตเพราะงูกัด ถูกวางยาพิษ หรือเพราะการต่อสู้
สาธารณรัฐบังซาโมโร
สาธารณรัฐบังซาโมโร (Bangsamoro Republik) หรือชื่อเป็นทางการว่าสหสหพันธรัฐแห่งสาธารณรัฐบังซาโมโร (United Federated States of Bangsamoro Republik; UFSBR) เป็นรัฐที่ไม่ได้รับการรับรองอายุสั้นที่แยกตัวออกมาจากฟิลิปปินส์ นูร์ มีซัวรี ประธานแนวร่วมปลดปล่อยแห่งชาติโมโร เป็นผู้ประกาศเอกราชของบังซาโมโรเมื่อ 27 กรกฎาคม พ.ศ. 2556 ที่ตาลิเปา ซูลู และประกาศให้เมืองหลวงอยู่ที่ดาเวา ซิตี ตามคำประกาศของมีซัวรี เขตการปกครองประกอบด้วยเกาะบาสิลัน มินดาเนา ปาลาวัน ซูลูและตาวี-ตาวี และรวมถึงรัฐซาราวักและซาบะฮ์ของมาเลเซียด้วย
การประกาศเอกราชนี้ อาศัยความตามมติสมัชชาใหญ่ของสหประชาชาติ 1514 เมื่อ พ.ศ. 2503 ที่ต้องการให้เอกราชแก่อาณานิคมทั้งหมด ร่วมกับวิกฤตืเมืองซัมบัวงา แนวร่วมปลดปล่อยแห่งชาติโมโรนี้เป็นผู้สังเกตการณ์ขององค์กรความร่วมมืออิสลาม ในวันที่ 28 กันยายน พ.ศ. 2556 เมื่อพ่ายแพ้รัฐบาลฟิลิปปินส์ในเมืองซัมบัวงา การควบคุมดินแดนในสาธารณรัฐบังซาโมโรอ่อนแอลง แต่ไม่ยอมยกเลิกการประกาศเอกราช
คำว่าบังซาโมโร เป็นคำในกลุ่มภาษามลาโย-โพลีเนเซีย โดยบังซาหมายถึงชาติหรือประชาชน ส่วนคำว่าโมโรเป็นภาษาสเปน มาจากคำว่ามัวร์ ซึ่งเป็นมุสลิม
ในราวพุทธศตวรรษที่ 18 มุสลิมจากอ่าวเปอร์เซียได้เดินทางมาเผยแพร่ศาสนาอิสลามในเกาะตาวี-ตาวี การค้ากับมาเลเซียและอินโดนีเซียทำให้ศาสนาอิสลามมั่นคงในฟิลิปปินส์ภาคใต้ ใน พ.ศ. 2000 มีการจัดตั้งรัฐสุลต่านในบัวยัน มากินดาเนา และซูลู จนกระทั่งถูกผนวกโดยสหรัฐอเมริกาใน พ.ศ. 2441 บริเวณที่เป็นสาธารณรัฐบังซาโมโรมีสถานะเป็นจังหวัดโมโรในสมัยที่ปกครองโดยสหรัฐ ก่อนจะเป็นภาคมินดาเนาและซูลู สาธารณรัฐบังซาโมโรได้ประกาศเอกราชครั้งแรกเมื่อ 28 เมษายน พ.ศ. 2517 สองเดือนหลังการล้มเมืองโกโลในซูลู จนกระทั่งมาเกิดวิกฤติในเมืองซัมบัวงา แนวร่วมปลดปล่อยแห่งชาติโมโรจึงประกาศเอกราชอีกหลังจากที่ควบคุมบริเวณเมืองซัมบัวงันไว้ได้โดยพฤตินัย
เจ้าพระยาสุรบดินทรสุรินทรฦๅชัย (พร จารุจินดา)
มหาอำมาตย์ตรี มหาเสวกโท เจ้าพระยาสุรบดินทรสุรินทรฦๅชัย นามเดิม พร เป็นขุนนางชาวสยาม ได้ดำรงตำแหน่งสำคัญ เช่น สมุหเทศาภิบาลมณฑลพิษณุโลก อุปราชมณฑลพายัพ องคมนตรี และได้รับพระราชทานนามสกุลจารุจินดา
เจ้าพระยาสุรบดินทรสุรินทรฦๅชัย มีนามเดิมว่าพร เป็นบุตรพระยาเพชรพิไชย (ทองจีน) และคุณหญิงเย็น เพชรพิไชย (สกุลเดิม:เกตุทัต) เกิดเมื่อวันพุธ แรม 7 ค่ำ เดือน 12 ปีกุน ตรงกับวันที่ 2 ธันวาคม พ.ศ. 2406
เมื่ออายุ 11 ปี ได้เข้าศึกษาที่โรงเรียนพระบรมมหาราชวังและที่โรงเรียนสวนนันทอุทยาน เมื่อจบการศึกษาแล้วจึงถวายตัวเป็นมหาดเล็กในรัชสมัยพระบาทสมเด็จพระจุลจอมเกล้าเจ้าอยู่หัว ได้รับบรรดาศักดิ์เป็นลำดับ คือ เป็น"นายรองฉัน" ถือศักดินา ๓๐๐ เมื่อวันพุธ เดือนสิบเอ็ด แรมห้าค่ำ ปีระกาสัปตศก จุลศักราช ๑๒๔๗ ตรงกับวันที่ 27 ตุลาคม พ.ศ. 2428แล้วเป็น"จ่าห้าวยุทธการ" ถือศักดินา ๖๐๐ เมื่อวันเสาร์ เดือนสิบเอ็ด แรมสี่ค่ำ ปีจอ อัฐศก จุลศักราช ๑๒๔๘ ตรงกับวันที่ 14 ตุลาคม พ.ศ. 2429แล้วเลื่อนเป็น"พระศิริไอสวรรย์" ถือศักดินา ๑๐๐๐ เมื่อวันที่ 5 มกราคม พ.ศ. 2434จนวันที่ 2 มกราคม ร.ศ. 116 จึงได้เลื่อนเป็น"พระยาอุไทยมนตรี" ผู้ว่าราชการเมืองปราจีนบุรี ถือศักดินา 3,000
วันที่ 15 กรกฎาคม ร.ศ. 131 ได้รับพระราชทานสัญญาบัตรเป็น "พระยาสุรบดินทร์สุรินทรฦๅชัย อภัยพิริยพาหะ" ตำแหน่งข้าหลวงเทศาภิบาล สำเร็จราชการมณฑลพิศณุโลก ถือศักดินา 10,000
วันที่ 4 เมษายน พ.ศ. 2458 พระบาทสมเด็จพระมงกุฎเกล้าเจ้าอยู่หัว โปรดเกล้าฯ ตั้งเป็นองคมนตรี
วันพุธที่ 11 พฤศจิกายน พ.ศ. 2468 เลื่อนบรรดาศักดิ์เป็น "เจ้าพระยาสุรบดินทรสุรินทรฦๅชัย พายัพไผทนรพิทักษ์ จงรักษ์รามนฤนาถ ประศาสนนัยนิติธารี ศรีจารุจินดากุลวงศ์ ธำรงสัตย์มัทวสมาจาร ตรัยรัตนวิศาลสรณธาดา อภัยพิริยบรากรมพาหุ" ดำรงศักดินา 10,000
เจ้าพระยาสุรบดินทรสุรินทรฦๅชัย ถึงแก่อสัญกรรมเมื่อวันที่ 17 สิงหาคม พ.ศ. 2498 ได้รับพระราชทานเพลิงศพเมื่อวันที่ 13 ตุลาคม พ.ศ. 2498 ณ วัดเทพศิรินทราวาส
เจ้าพระยาสุรบดินทรสุรินทรฦาไชย มีภรรยา 4 คน ได้แก่
นูร์ มูฮัมหมัด ตะรากี
นูร์ มูฮัมหมัด ตะรากี (; , 15 กรกฎาคม ค.ศ. 1917 – 8 ตุลาคม ค.ศ. 1979) เป็นนักการเมืองชาวอัฟกานิสถาน เป็นผู้นำสาธารณรัฐประชาธิปไตยอัฟกานิสถานคนแรก (ค.ศ. 1978–1979)
จิ้งจอกสายฟ้า
จิ้งจอกสายฟ้า (Airwolf) เป็นภาพยนตร์ซีรีส์โทรทัศน์ของอเมริกาที่ออกอากาศฉายตั้งแต่ปี 1984 จนถึงปี 1987 เป็นเรื่องราวเกี่ยวกับโครงการพัฒนาสร้างเฮลิคอปเตอร์ทางทหารด้วยเทคโนโลยีชั้นสูงของรัฐบาลสหรัฐอเมริกา, ภายใต้รหัสชื่อ Airwolf, และเหล่าบรรดาทีมนักบินลูกเรือที่พวกเขาได้ทำการปฏิบัติภารกิจต่าง ๆ ที่เกี่ยวข้องกับการจารกรรมทางการทหารเป็นจำนวนมากมายที่มีรูปแบบที่กำลังอยู่ในช่วงของสงครามเย็นขณะนั้น
เป็นผลงานการแสดงที่ถูกสร้างขึ้นโดย โดนัลด์ พี. เบลลิซาริโอ (Donald P. Bellisario) นำโดยสามดาราชั้นนำแห่งปี ได้แก่ แจน ไมเคิล วินเซนต์ (Jan-Michael Vincent), เออเนสท์ บอร์กไนน์ (Ernest Borgnine), และ อเล็กซ์ คอร์ด (Alex Cord)
เป็นซีรีส์ฝรั่งที่โด่งดังในบ้านเราอีกเรื่องหนึ่ง โดยได้เคยนำมาออกอากาศฉายในทีวีบ้านเราโดยสถานีโทรทัศน์ไทยทีวีสีช่อง 3 โดยทีมนักพากษ์เสียงเป็นภาษาไทยในชื่อว่า "อินทรี" แอร์วูลฟ์ ( Airwolf ) หรือที่สมัยฉายทางช่อง 3 ตั้งชื่อว่า " จิ้งจอกสายฟ้า " คือ เฮลิคอปเตอร์ผสมผสานกับเครื่องบินเจ็ท โดยมีรูปแบบมาจาก ปลาโลมา นอกเหนือจากความเร็วสูงแล้ว ติดอาวุธสารพัดไม่ว่าจะเป็น ปืนกล หรือ จรวดมิซายส์ ว่ากันว่า แอร์วูลฟ์ เพียงลำเดียว สามารถถล่มเมืองทั้งเมืองให้ย่อยยับได้ในชั่วพริบตา
มหาวิทยาลัยราชภัฏสวนดุสิต
ฟุตซอลผู้พิการทางสมองชิงแชมป์โลก 2015
แม่แตงร่มใบ
แม่แตงร่มใบ เป็นละครโทรทัศน์ของทางไทยทีวีสีช่อง 3 เป็นละครแนวคอมเมดี้ ดราม่า เคยถูกสร้างเป็นภาพยนตร์ในปี พ.ศ. 2525 นำแสดงโดยทูน หิรัญทรัพย์และจารุณี สุขสวัสดิ์และละครช่อง 7 นำแสดงโดย นวพล ภูวดล เมื่อปี พ.ศ. 2546 ปี 2555 นำมารีเมคออกอากาศทุกวันจันทร์ - ศุกร์ เริ่ม 25 กุมภาพันธ์ 2555 เป็นต้นไป เวลา 18.30 - 20.00 น. ก่อนข่าวในพระราชสำนัก นำแสดงโดย กวี ตันจรารักษ์และพัชรินทร์ ศรีวสุภิรมย์
สาธารณรัฐเนกรอส
เชสสวัฟ มีโวช
เซตอาคาเอสอา แกดเซียรซึน-กอชแล
คุนิโอะย้อนยุค
คุนิโอะย้อนยุคหรือเรียกแบบญี่ปุ่นว่า ดาวน์ตาวน์สเปชารึ คุนิโอะคุงโนะจิดะอิเงคิดะโยะเซนอินชูโก (;) โดนสร้างต่อจากรีฟเวอร์ ซิตี้ แรนซัม รุ่นแฟมิคอมซึ่งมีการพัฒนามากกว่า เช่น เรื่องความเจ็บปวด มันจะแสดงเมื่อตัวละครโดนต่อยหรือเตะเป็นตัวเลข และจะมีระบบพวกพ้องอัตโนมัติ (ในกรณีที่เล่นคนเดียว)
อาจารย์ของคุนิโอะ บุนโซ (;) ได้ล้มป่วยเพราะติดโรคลึกลับมา และคุนิโอะต้องหายากานโพเพื่อรักษาเขา อย่างไรก็ตามเขาก็ต้องไปหามันให้ได้
"ขื่อที่วงเล็บเอาไว้คือชื่อดั้งเดิมของตัวละครนั้นๆ หากไม่มีหมายความว่าตัวละครนั้นจะไม่เคยปรากฏในเกมแฟรนไชส์คุนิโอะเกมไหนนอกจากเกมนี้เลย"
คุนิมะสะ (คุนิโอะ).
คุนิมะสะ  เป็นลูกศิษย์ของบุนโซ เขามาเยี่ยมอาจารย์ของเขาที่ป่วยพร้อมกับสึรุมะสึและได้รับภารกิจจากบุนโซให้หาหมอที่มีกานโพเพื่อที่จะรักษาอาจารย์ของเขา
สึรุมะสึ (โสะโนะกะวะ คะโอะรุ).
สึรุมะสึ (） เป็นลูกศิษย์ของบุนโซ และ น้องชายของคุนิมะสะ เขามาเยี่ยมอาจารย์ของเขาพร้อมกับคุนิมาสะ
โอะโกะโตะ (ฮะซะเบะ คะซึมิ).
โอะโกะโตะ  ลูกสาวของบุนโซ เธอเป็นเจ้าสาวของอะซะจิโร่ เธอได้แนะนำตัวอะซะจิโร่ให้คุนิมะสะ และ สึรุมะสึ อะซะจิโร่ก็อ้างว่าตัวเองเป็นเจ้าบ่าวของโอะโกะโตะทันที แต่เมื่อคุนิมะสะ และ สึรุมะสึได้เยี่ยมบุนโซแล้ว เธอก็โดนลักพาตัวไป
บุนโซ (โกดะ สึโยะชิ).
บุนโซ  อาจารย์ของคุนิมะสะ และ สึรุมะสึ และ เป็นพ่อของโอะโกะโตะ เขาโดนสาปโดยโทะระโซ จึงทำให้เขาล้มป่วยลง และ เมื่อคุนิมะสะ และ สึรุมะสึ มาเขาก็สั่งให้ทั้งสองหาหมอกานโพ
ซังคิจิ.
ซังคิจิ  เป็นลูกน้องของบุนโซ เขาจะเฝ้าบ้านบุนโซไว้ตลอดเวลา แต่ว่าเขาไม่สามารถจะปกป้องโอะโกะโตะจากการลักพาตัวได้ เขาจึงรีบไปเตือนคุนิมะสะทันที
อะซะจิโร่ (มะโมะรุ โทโด).
อะซะจิโร่  เป็นคนที่อ้างตัวเองว่าเป็นเจ้าบ่าวของโอะโกะโตะ และบอกให้คุนิมะสะ และ สึรุมะสึ ไม่ให้ยุ่งกับตัวโอะโกะโตะ ซึ่งคุนิมะสะ ไม่ได้สนใจกับบุคคลนี้มากนักเมื่อเขาเจอครั้งแรก
ริคิโกโร่ (ซะเมะจิมะ ริคิ).
ริคิโกโร่
ชูคิจิ (ยะมะดะ ตะอิกิ).
ชูคิจิ  คนที่น่าสงสัยที่ได้ตื๊อคุนิมะสะ และ เขาได้ขอคุนิมะสะเป็นคู่หูการหากานโพด้วย
โทะระโซ (คุมะดะ ชิเงะโซ).
โทะระโซ  เป็นหัวหน้าใหญ่ที่มีเป้าหมายหลักคือกาครอบงำญี่ปุ่น ด้วยนิสัยที่เลวทรามของเขา
กินปะจิ (ซะวะกุจิ ยะสึโอะ).
กินปะจิ  คนที่ไม่เคยมีความแข็งแกร่งในตัวแต่ด้วยขี้เหนียวหนืดของเขา เขาสามารถลุกมาสู้คุนิมะสะได้เป็นประจำ และเขาก็จะโดนอัดและโดนเอาเงินไปทุกครั้ง
กลึบบรึคเคอ กาเฟ
ราชสมาคมฟุตบอลคลับบรูช  หรือรู้จักกันในชื่อว่า กลึบบรึคเคอ กาเฟ  เป็นสโมสรฟุตบอลที่ตั้งอยู่ในนครบรูช ประเทศเบลเยียม ก่อตั้งขึ้นเมื่อวันที่ 13 พฤศจิกายน พ.ศ. 2434 และมีสนามเหย้าคือสนามกีฬายัน ไบรเดิล เป็นหนึ่งในสามของสโมสรฟุตบอลใหญ่ในเบลเยียม (อีก 2 สโมสรคืออันเดอร์เลคต์และสต็องดาร์ลีแยฌ)
ฟิน บาเลอร์
เฟร์กัล เดวิตต์ (Fergal Devitt; เกิด 25 กรกฎาคม ค.ศ. 1981) นักมวยปล้ำอาชีพชาวไอร์แลนด์ที่ปัจจุบันเซ็นสัญญากับWWEในนาม ฟิน บาเลอร์ (Finn Bálor) เป็นแชมป์ NXTที่ครองนานที่สุด 292 วัน และเป็นแชมป์ยูนิเวอร์แซล WWEคนแรก เขาเป็นนักมวยปล้ำที่สร้างชื่อจากสมาคมนิวเจแปนโปรเรสต์ลิง(NJPW) และสมาคมอิสระเอาไว้มากมายในนาม ปรินซ์ เดวิตต์ (Prince Devitt) โดยก่อนหน้านี้เคยใช้ชื่อในสังเวียนมาแล้วมากมาย อาทิ เช่น ซี.ที.ยู แรนเจอร์ เรด (ที่2), เฟอร์กัล เดวิตต์ และ พีกาซัส คิด (ที่2)
ช่วงแรกเริ่มอาชีพ (2000–2006).
ช่วงปี 2000–2006 เขาตระเวณฝึก และปล้ำอยู่ที่ค่ายอินดี้ต่างๆ และค่าย NWA และสามารถคว้าเข็มขัดแชมป์ NWA British Commonwealth Heavyweight Championship มาครองได้ตั้งแต่อายุยังน้อย
นิวเจแปนโปรเรสต์ลิง (2006–2014).
ในปี 2006 เขาได้ไปปล้ำที่สมาคมNJPW และได้ใช้ตัวตน The Pegasus Kid (II) ด้วย และในวันที่ 27 มกราคม 2008 เขาได้จับคู่กับ Minoru คว้าแชมป์ IWGP Junior Heavyweight Tag Team Championship มาครองได้สำเร็จ จนถึงช่วงปี 2009-2013 เขาได้ตั้งทีม Apollo 55 ขึ้น โดยจับคู่กับจ้าวแห่งท่าดร็อปคิ๊ก Ryusuke Taguchi (เจ้าของฉายา "(Immortal) Funky Weapon" และ "Funky Dancer" ผู้ใช้ท่าไม้ตาย Dodon (Chickenwing Facebuster), Dodon's Throne หรือ Milano-Saku Dodon's Throne (Elevated Double Chickenwing แล้วทิ้งลงมาเป็น Double Knee Gutbuster), Magic Mirror Go!, Oh My &amp; Garankle (Ankle Hold) และ Uradodon (Reverse Powerbomb)) แล้วโลดแล่นอยู่ในสมาคมนั้นๆจนมีชื่อโด่งดัง วันที่ 19 มิถุนายน 2010 ใน Dominion 6.19 เขาสามารถคว้าแชมป์ IWGP Junior Heavyweight Championship เป็นสมัยแรกได้ โดยเอาชนะ Marufuji เป็นผู้ชนะทัวร์นาเมนต์แท็ก 6 คน J Sports Crown Openweight (2010, 2011) ร่วมกับ Ryusuke Taguchi และ Hirooki Goto และยังได้แชมป์ NWA World Historic Middleweight Champion ในปี 2012
ในปี 2013-2014 เขาก็ได้เป็นหนึ่งใน Bullet Army ของ The Bullet Club โดยผู้ที่เคยอยู่มีมากมาย อาทิ เช่น AJ Styles, Bad Luck Fale, Cody Hall, Doc Gallows, Karl Anderson, Kenny Omega, Matt Jackson, Nick Jackson, Tama Tonga, Yujiro Takahashi, Amber Gallows, La Comandante, Jeff Jarrett, Karen Jarrett, Mao, Mephisto, Rey Bucanero, Scott D'Amore
และ Terrible
เอ็นดับเบิลยูเอ อินเตอร์เนชันแนล (2007).
เขาได้เข้าร่วมทัวร์นาเมนต์ของสมาคมเนชันนัลเรสต์ลิงอัลไลแอนซ์(NWA) เรียกว่า Reclaiming the Glory ในเดือนมิถุนายน 2007 เพื่อแชมป์โลกเฮฟวี่เวท NWA คนใหม่หลังจากที่ชื่อถูกปลดออกจาก TNA ในรอบแรกที่เขาเจอกับนักมวยปล้ำออสเตรเลีย Mikey Nicholls และชนะ แต่แพ้ในรอบที่สองให้กับไบรอัน แดเนียลสัน ที่ NWA Empire show ใน นอร์ธโทนาวันดา, นิวยอร์ก
ในช่วงปี 2014 เขาได้เซ็นสัญญากับWWE และใช้นามฟิน บาเลอร์ โดยเปิดตัวมาในNXTเป็นคู่แท็กทีมนิรนามของฮิเดโอะ อิทามิต่อสู้กับดิ อเซนชัน(คอนเนอร์และวิกเตอร์) และเอาชนะไปได้ใน เขาได้เข้าร่วมทัวร์นาเมนต์หาผู้ท้าชิงอันดับ1 แชมป์ NXT ซึ่งในเอาชนะเนวิลล์ในรอบสุดท้าย ทำให้ได้ชิงแชมป์กับเควิน โอเวนส์ในวันที่ 25 มีนาคม แต่ไม่สำเร็จ ในเขาได้เป็นผู้ท้าชิงอันดับ1อีกครั้งจากการชนะไทเลอร์ บรีซ และใน The Beast in the East ที่ญี่ปุ่น เขาก็สามารถคว้าแชมป์ NXTสมัยแรกได้จากโอเวนส์ ในสามารถป้องกันแชมป์กับโอเวนส์ได้ในการไต่บันไดครั้งแรกของเขา ในได้เป็นผู้ชนะรางวัลดัสตี โรดส์ แท็กทีม คลาสสิกประจำปี 2015 ร่วมกับซามัว โจ วันที่ 17 เมษายน เขาได้ทำลายสถิติแชมป์ NXT ที่ยาวนานสุดของเนวิลล์ 287 วัน ใน Live Event วันที่ 21 เมษายนก็เสียแชมป์ให้ซามัว โจหลังจากครองเป็นเวลา 292 วัน
ในเรสเซิลเมเนีย ครั้งที่ 34บาเลอร์ได้ร่วมชิงแชมป์อินเตอร์คอนติเนนทัล 3 เส้ากับเดอะมิซและเซท รอลลินส์ แต่เป็นรอลลินส์ที่ได้แชมป์ ในเกรเทสต์ รอยัลรัมเบิลที่ซาอุดีอาระเบีย บาเลอร์ได้ร่วมชิงแชมป์อินเตอร์แบบไต่บันไดแต่ก็เป็นรอลลินส์ที่ป้องกันได้ ในรอว์ 7 พฤษภาคม บาเลอร์ได้ชนะ 3 เส้ารอบคัดเลือก ทำให้ได้เข้าร่วมไต่บันไดชิงกระเป๋ามันนีอินเดอะแบงก์ (2018)ซึ่งเป็นครั้งแรกที่บาเลอร์ได้ปล้ำแมตช์นี้แต่ก็ไม่ชนะ ในรอว์ 14 มกราคม 2019 บาเลอร์ได้เป็นผู้ชนะสี่เส้าทำให้ได้สิทธิ์ชิงแชมป์ยูนิเวอร์แซลกับบร็อก เลสเนอร์ในรอยัลรัมเบิล 2019 แต่ไม่สำเร็จ จึงหันมาเล่นเส้นรองและคว้าแชมป์อินเตอร์คอนติเนนทัลจากบ็อบบี แลชลีย์เป็นเส้นแรกในรอบ 2 ปีกว่า ก่อนเสียคืนให้แลชลีย์ในเวลาไม่ถึงเดือน แต่ก็สามารถชิงคืนได้ในเรสเซิลเมเนีย ครั้งที่ 35โดยใช้ร่างของปีศาจ (Demon) ต่อมาก็ได้ย้ายมาสังกัดสแมคดาวน์ในตอน Superstar Shake-up 2019 ก่อนเสียแชมป์ให้ชินซูเกะ นากามูระ ในซัมเมอร์สแลม 2019 แพ้ให้กับเบรย์ ไวแอ็ตต์ในร่างใหม่ The Fiend ในเดือนตุลาคม 2019 บาเลอร์ได้กลับมาสู่ NXT อีกครั้ง และกลายเป็นฝ่ายอธรรม ในปี 2020 ได้คว้าแชมป์ NXT เป็นสมัยที่ 2 ก่อนเสียให้คาร์เรียน ครอสใน NXT TakeOver: Stand and Deliver ก่อนจะกลับมาค่ายหลักอีกครั้งในเดือนกรกฎาคม 2021 ในเดือนกุมภาพันธ์ 2022 ได้คว้าแชมป์ยูเอสสมัยแรกจากแดเมียน พรีสต์
เดวิตต์เล่นฟุตบอลและฟุตบอลเกลิคเมื่อเขาเป็นเด็กก่อนที่จะตัดสินใจที่จะกลายเป็นนักมวยปล้ำอาชีพ เขาจบปริญญาแรกเข็มขัดหนังสีดำในการต่อสู้การส่ง IBF เติบโตขึ้น เดวิตต์เป็นแฟนของโลกกีฬาได้เป็นอย่างดี เช่น บริทิส บูลด็อก, ชอว์น ไมเคิลส์, ริก รูด, มิสเตอร์เพอร์เฟก, โคโค บี.แวร์ และซาวิโอ เวกา เดวิตต์เป็นเพื่อนที่ดีกับเพื่อนนักมวยปล้ำอาชีพ Dru Onyx เดวิตต์เป็นนักสะสมตัวยงของ Legos และอ่านหนังสือการ์ตูนและได้รวมตัวละครในหนังสือการ์ตูนในลูกเล่นของเขามากที่สุดเป็นสีใบหน้าและร่างกาย เดวิตต์เป็นผู้สนับสนุนของทีมพรีเมียร์ลีกอังกฤษท็อตแนมเอฟซี
Neville (wrestler)
ท่าอากาศยานอามามิ
ท่าอากาศยานอามามิ  เป็นท่าอากาศยานตั้งอยู่ทางทิศตะวันออกของเมืองอามามิ บนอามามิโอชิมะ (เกาะอามามิ) จังหวัดคาโงชิมะ ประเทศญี่ปุ่น
กลึบบรึคเคอคาเฟ
โจวีเนซซา
โจวีเนซซา (, "วัยหนุ่มสาว") เป็นเพลงประจำพรรคฟาสซิสต์อิตาลี, เผด็จการสังคมนิยม, และมีสถานะเป็นเพลงชาติอิตาลี ระหว่าง ค.ศ. 1924 และ ค.ศ. 1943. โดยร้องต่อจากเพลงมาร์ชาเรอาเลดอร์ดีนันซา มีสถานะเป็น เพลงสรรเสริญพระบารมี ซึ่งมีชื่อเรียกอย่างเป็นทางการ"โดยพฤตินัย"ว่า "เพลงสรรเสริญมาตุภูมิ" ("Inno della Patria"), ในรัชสมัยของพระเจ้าวิกเตอร์ เอ็มมานูเอลที่ 3—ภายใต้วิกฤตการณ์ทางการเมืองระหว่างราชวงศ์ซาวอยกับเบนิโต มุสโสลินี ต่อมาเพลงดังกล่าวได้มีการรับรองในฐานะเพลงชาติสาธารณรัฐสังคมนิยมอิตาลี
ค.ศ. 1924.
เนื้อร้องในท่อนนี้คือ. "E per Benito Mussolini / Eja eja alalà / E per la nostra Patria bella / Eja eja alalà" ไม่มีการขับร้องในท่อนดังกล่าว ยกเว้นในงานรัฐพิธี หรือ พิธีทางหาร จะมีการขับร้องในท่อนดังกล่าว.
นกฟรีเกต
อินเตอร์เนชันแนลแชมเปียนส์คัพ ฤดูกาล 2015
อินเตอร์เนชั่นแนลแชมเปียนส์คัพ ฤดูกาล 2015  (หรือ ไอซีซี) เป็นการแข่งขันฟุตบอลกระชับมิตร ฤดูกาลที่ 3
ผลการแข่งขันของทีมที่มาจากสหรัฐอเมริกาในเมเจอร์ลีกซอกเกอร์ ฤดูกาล 2015
แจกกิดลิตเทิลพิลล์
แจกกิดลิตเทิลพิลล์  เป็นสตูดิโออัลบั้มที่สามและเป็นอัลบั้มที่ออกขายทั่วโลกอัลบั้มแรกของนักร้องชาวแคนาดา อลานิส มอริสเซตต์ ออกจำหน่ายวันที่ 13 มิถุนายน ค.ศ. 1995 โดยสังกัดแมเวอริกเรเคิดส์ เป็นอัลบั้มแรกหลังจากพักงานนานสามปี และแยกตัวออกจากสังกัดเอ็มซีเอเรเคิดส์ "แจกด์ลิตเทิลพิลล์" เขียนเพลงโดยเกล็น บัลลาร์ด ซึ่งแนะนำมอริสเซตต์ให้รู้จักกับแนวดนตรีป็อป อัลบั้มผลิตซิงเกิลที่ประสบความสำเร็จถึง 6 เพลง ได้แก่ "ยูออตตาโนว์" "ไอรอนิก" "ยูเลิร์น" "แฮนด์อินมายพ็อกเก็ต" และ "เฮดโอเวอร์ฟีต"
ฟุตบอลทีมชาติมาลี
ฟุตบอลทีมชาติมาลี เป็นทีมฟุตบอลตัวแทนของสาธารณรัฐมาลีในการแข่งขันระดับชาติ อยู่ภายใต้การบริหารงานของสหพันธ์ฟุตบอลมาลี และเป็นสมาชิกของสมาพันธ์ฟุตบอลแห่งแอฟริกา (CAF) และฟีฟ่า
ถึงแม้ว่าทีมชาติมาลียังไม่เคยผ่านเข้าไปเล่นในฟุตบอลโลกรอบสุดท้าย แต่เคยผ่านเข้าไปแข่งขันในกีฬาโอลิมปิก 1 ครั้ง ในโอลิมปิก 2004 ที่กรุงเอเธนส์ ประเทศกรีซ โดยผ่านเข้าถึงรอบ 8 ทีมสุดท้าย ส่วนผลงานระดับทวีปเคยแข่งขันในรายการแอฟริกันเนชันส์คัพ 12 สมัย และสามารถคว้าตำแหน่งรองชนะเลิศได้ในปี 1972 ที่ประเทศแคเมอรูน
Ultra Chuadz
อัสแซกอแรซอเวียแชชุฟ
อัสแซกอแรซอเวียแชชุฟ  เป็นสโมสรวอลเลย์บอลชายอาชีพตั้งอยู่ในเมืองแชชุฟ ก่อตั้งขึ้นในปี ค.ศ. 1937 โดยทีมนี้เข้าแข่งขันในปลุสลีกา สโมสรนี้สามารถคว้าแชมป์โปลิชแชมเปียนชิพได้ทั้งหมด 7 สมัย และโปลิชคัพ 3 สมัย สโมสรมีการเปลี่ยนชื่อในตั้งแต่ฤดูกาล 2006/07 จนถึงปัจจุบัน
ดาวไททัน
จิโอวิเนซซา
แจ็กด์ลิตเทิลพิล
ไทเลอร์ แบล็กคิตต์
ไทเลอร์ นาธาน แบล็กคิตต์ (, เกิด 2 เมษายน ค.ศ. 1994) เป็นนักฟุตบอลชาวอังกฤษ ในตำแหน่งเลฟ์แบ็ก และเซ็นเตอร์แบ็ก ปัจจุบันเล่นให้กับซินซินแนติ ในเมเจอร์ลีกซอกเกอร์ เขาเคยเข้าร่วมกับทีมเยาวชนของแมนเชสเตอร์ยูไนเต็ด ในปี ค.ศ. 2012
อังเดรอัส เปเรย์รา
อังเดรอัส อูกู โอเอลเกบาอุง เปเรย์รา (; เกิดวันที่ 1 มกราคม ค.ศ. 1996) เป็นนักฟุตบอลชาวบราซิล เล่นในตำแหน่งกองกลางให้กับสโมสรฟูลัมในพรีเมียร์ลีก
เปเรย์ราเกิดในเมืองดึฟเฟิล ประเทศเบลเยียม โดยเขาเริ่มเล่นฟุตบอลอาชีพให้กับโลมเมิลยูไนเต็ด จนเข้าร่วมกับสโมสรเปเอสเฟ ไอนด์โฮเฟิน เมื่ออายุ 9 ขวบ ก่อนที่จะเซ็นสัญญากับแมนเชสเตอร์ยูไนเต็ดในเดือนพฤศจิกายน ค.ศ. 2011 และเล่นให้กับทีมชาติเบลเยียม (ประเทศที่เกิด) และบราซิล (บ้านเกิดของบิดา) เปเรย์รานับเป็นนักเตะคนแรกที่เกิดนอกประเทศบราซิล แต่ได้ติดทีมชาติบราซิลชุดใหญ่เป็นคนแรกในรอบกว่า 100 ปี
พายุไซโคลนมหาเสน
ไฮน์ริช กุสทัฟ มักนุส
ไฮน์ริช กุสทัฟ มักนุส (; 2 พฤษภาคม ค.ศ. 1802 – 4 เมษายน ค.ศ. 1870) เป็นนักฟิสิกส์และนักเคมีชาวเยอรมัน
ไฮน์ริช กุสทัฟ มักนุสเกิดที่เมืองเบอร์ลิน ในจักรวรรดิโรมันอันศักดิ์สิทธิ์ ได้รับการเรียนการสอนจากที่บ้านก่อนจะเรียนต่อที่มหาวิทยาลัยเบอร์ลิน และได้ไปศึกษาดูงานที่กรุงสต็อกโฮล์มและปารีส ในปี ค.ศ. 1831 มักนุสทำงานเป็นอาจารย์ที่มหาวิทยาลัยเบอร์ลิน และต่อมาเขาได้รับแต่งตั้งเป็นศาสตราจารย์ และตำแหน่งคณบดีของคณะ ในปี ค.ศ. 1852 มักนุสค้นพบปรากฏการณ์การหมุนของลูกบอลที่เกี่ยวข้องกับอากาศ ซึ่งต่อมาเรียกว่า "ปรากฏการณ์มักนุส" เขายังทำการทดลองด้านเคมีและฟิสิกส์ไปจนกระทั่งเสียชีวิตในปี ค.ศ. 1870
อัตเลติโกเดมาดริดในฤดูกาล 2015–16